Dona'm les entitats que hi ha en el següent text:
democràtica i més transparent, cal traduir-ho a mesures ja, com fan, per exemple, quan fan una aposta, que nosaltres compartim, per una policia de proximitat o per la modernització tecnològica del cos. Tot això, que són necessitats que compartim, es tradueix en partides pressupostàries per a l'any 22 que van en aquesta direcció. El que li demanem nosaltres és que hi hagi també partides pressupostàries que vagin en la direcció de la transparència i la rendició de comptes, perquè nosaltres creiem que és bo avaluar les actuacions del cos. Però per això necessitem informació. Necessitem coses que ja tenim i que hem aconseguit en la darrera legislatura, per exemple, que es puguin identificar els agents amb el número operatiu policial o, per exemple, que estiguin públics els protocols. Per tant, aquestes qüestions ja les tenim, però en calen més, i que valen diners, com per exemple podria ser, doncs, la traçabilitat de les eines policials com les llançadores de foam; per exemple podria ser algunes de les qüestions que també ha plantejat la diputada del Partit Popular i que reclamen els sindicats, que és l'ús de càmeres unipersonals als agents de seguretat ciutadana i també als agents d'ordre públic amb vídeo i àudio que ens permetien clarificar moltes de les situacions que ara mateix no són clarificables, o, per exemple, tecnologies de geolocalització. Per tant, es poden invertir recursos en garantir una major transparència i rendició de comptes, i en aquests pressupostos no ho hem vist, i, per tant, entenem, doncs, que no és una prioritat d'aquest Govern.
Partit Popular : partit_polític, Govern : govern